Document ID: 32009R0701

KOMISSION ASETUS (EY) N:o 701/2009,
annettu 3 päivänä elokuuta 2009,
voin yksityiselle varastoinnille myönnettävän tuen määrän vahvistamisesta ennakolta vuodeksi 2009 annetun asetuksen (EY) N:o 1182/2008 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan a ja d alakohdan yhdessä sen 4 artiklan kanssa,
sekä katsoo seuraavaa:
(1)
Maitotuotteiden maailmanmarkkinahinnat ovat laskeneet merkittävästi maailmanlaajuisen tarjonnan lisäännyttyä ja kysynnän vähennyttyä rahoitus- ja talouskriisin vuoksi. Maitotuotteiden yhteisön markkinahinnat ovat laskeneet huomattavasti. Tämän vuoden alusta alkaen toteutettujen erilaisten markkinatoimenpiteiden ansiosta yhteisön hinnat ovat vakiintuneet tukihintojen tasolle. On välttämätöntä, että kyseisiä markkinatukitoimenpiteitä, erityisesti yksityistä varastointia, sovelletaan niin kauan kuin on tarpeen, jotta vältetään hintojen aleneminen entisestään sekä yhteisön markkinoiden häiriöt.
(2)
Komission asetuksessa (EY) N:o 826/2008 (2) vahvistetaan yhteiset säännöt yksityisen varastoinnin tuen myöntämisestä eräiden maataloustuotteiden alalla.
(3)
Voin yksityiselle varastoinnille myönnettävän tuen määrän vahvistamisesta ennakolta vuodeksi 2009 28 päivänä marraskuuta 2008 annetun komission asetuksen (EY) N:o 1182/2008 (3) 4 artiklan 2 kohdan mukaan voin sopimusvarastointijakso päättyy 15 päivänä elokuuta 2009.
(4)
Nykyisen ja ennustettavissa olevan markkinatilanteen perusteella on tarpeen jatkaa yksityisen varastoinnin tukea voille, joka viedään sopimusvarastoon 15 päivän elokuuta 2009 ja 28 päivän helmikuuta 2010 välisenä aikana.
(5)
Markkinoiden liikatarjonnan välttämiseksi 15 päivän elokuuta 2009 jälkeen varastoon vietyjen tuotteiden varastosta poistamisen olisi tapahduttava aikaisintaan 16 päivästä elokuuta 2010 alkaen, ja sopimusvarastointijakson olisi oltava enintään 365 päivää.
(6)
Hallinnon tehostamiseksi ja yksinkertaistamiseksi ja voin varastoinnin erityistilanne huomioon ottaen asetuksen (EY) N:o 826/2008 36 artiklan 6 kohdassa säädetyt tarkastukset olisi tehtävä ainakin puolelle kaikista sopimuksista. Sen vuoksi olisi otettava käyttöön kyseistä artiklaa koskeva poikkeus.
(7)
Toimenpiteen jatkamisesta johtuvan varastointijakson pituuden vuoksi asetuksen (EY) N:o 826/2008 31 artiklan 1 kohdassa säädettyä ennakkomaksua olisi mukautettava 15 päivän elokuuta 2009 jälkeen varastoon vietyjen tuotteiden osalta.
(8)
Sen vuoksi asetusta (EY) N:o 1182/2008 olisi muutettava.
(9)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1182/2008 seuraavasti:
1)
Korvataan 1 artikla seuraavasti:
”1 artikla
Tässä asetuksessa säädetään asetuksen (EY) N:o 1234/2007 28 artiklan a alakohdassa tarkoitetun suolatun ja suolattoman voin yksityiselle varastoinnille myönnettävästä tuesta sellaisen voin osalta, joka on viety sopimusvarastoon viimeistään 28 päivänä helmikuuta 2010.”
2)
Korvataan 4 artiklan 2 ja 3 kohta seuraavasti:
”2. Sopimusvarastoon viennin on tapahduttava
a)
1 päivän tammikuuta ja 15 päivän elokuuta välisenä aikana; tai
b)
16 päivän elokuuta 2009 ja 28 päivän helmikuuta 2010 välisenä aikana.
3. Varastosta poistaminen voi tapahtua aikaisintaan
a)
16 päivästä elokuuta 2009 alkaen, kun kyseessä ovat tuotteet, jotka on viety sopimusvarastoon 2 kohdan a alakohdassa tarkoitetulla ajanjaksolla;
b)
16 päivästä elokuuta 2010 alkaen, kun kyseessä ovat tuotteet, jotka on viety sopimusvarastoon 2 kohdan b alakohdassa tarkoitetulla ajanjaksolla.
4. Sopimusvarastointi päättyy
a)
varastostapoistamista edeltävänä päivänä tai viimeistään varastoonvientiä seuraavan vuoden helmikuun viimeisenä päivänä, kun kyseessä ovat tuotteet, jotka on viety sopimusvarastoon 2 kohdan a alakohdassa tarkoitetulla ajanjaksolla;
b)
varastosta poistamista edeltävänä päivänä, kun kyseessä ovat tuotteet, jotka on viety sopimusvarastoon 2 kohdan b alakohdassa tarkoitetulla ajanjaksolla.
5. Tukea voidaan myöntää ainoastaan sopimusvarastoinnille, jonka kesto on
a)
90-227 päivää, kun kyseessä ovat tuotteet, jotka on varastoitu 2 kohdan a alakohdassa tarkoitetulla ajanjaksolla;
b)
enintään 365 päivää, kun kyseessä ovat tuotteet, jotka on varastoitu 2 kohdan b alakohdassa tarkoitetulla ajanjaksolla.”
3)
Lisätään 6 artiklaan kohdat seuraavasti:
”3. Poiketen siitä, mitä asetuksen (EY) N:o 826/2008 31 artiklan 2 kohdassa säädetään, tämän asetuksen 4 artiklan 2 kohdan b alakohdassa tarkoitetulla ajanjaksolla sopimusvarastoon viedyn voin ennakkomaksu ei voi olla suurempi kuin 168 päivän varastointijaksoa vastaavan tuen määrä.
4. Poiketen siitä, mitä asetuksen (EY) N:o 826/2008 36 artiklan 6 kohdassa säädetään, sopimusvarastoinnin päättyessä tarkastuksesta vastaavan viranomaisen on koko elokuusta 2009 helmikuuhun 2010 kestävän varastostapoistokauden ajan tehtävä otantatarkastuksia voin painon ja tunnistetietojen todentamiseksi ainakin puolelle sopimuksista.”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä elokuuta 2009.

Labels: 2
17
19
3
6